**Анализа примене критеријума за доделу уговора који није заснован на цени**

Београд, децембар 2024. године

**САДРЖАЈ**

[1. УВОДНЕ НАПОМЕНЕ 3](#_Toc184988051)

[2. СТАТИСТИЧКИ ПОДАЦИ У ВЕЗИ СА ПРИМЕНОМ КРИТЕРИЈУМА ЗА ДОДЕЛУ УГОВОРА 5](#_Toc184988052)

[3. ПРИМЕРИ ДОБРЕ ПРАКСЕ 16](#_Toc184988053)

[3.1. САВЕТОДАВНЕ И ПРАВНЕ УСЛУГЕ У 17](#_Toc184988054)

[ОБЛАСТИ КОРПОРАТИВНОГ УПРАВЉАЊА 17](#_Toc184988055)

[3.2. УСЛУГА ВЕШТАЧЕЊА 21](#_Toc184988056)

[3.3. УСЛУГА ТЕХНИЧКЕ КОНТРОЛЕ 23](#_Toc184988057)

[ТЕХНИЧКЕ ДОКУМЕНТАЦИЈЕ 23](#_Toc184988058)

[3.4. ГОРИВО ЗА МОТОРНА ВОЗИЛА 26](#_Toc184988059)

[3.5. УСЛУГЕ ГЕОДЕТСКИХ СНИМАЊА 28](#_Toc184988060)

[3.6. УСЛУГЕ ПРЕВОЂЕЊА СТРУЧНЕ ЛИТЕРАТУРЕ И АУТОРСКИХ ТЕКСТОВА 31](#_Toc184988061)

[4. ЗАКЉУЧАК 35](#_Toc184988062)

# УВОДНЕ НАПОМЕНЕ

Закон о јавним набавкама („Службени гласник РС“, бр. 91/19 и 92/23, у даљем тексту: ЗЈН) у члану 132. прописује да у поступку јавне набавке наручилац додељује уговор економски најповољнијој понуди коју одређује на основу једног од следећих критеријума:

1. цена или
2. трошкови, применом приступа трошковне ефикасности, као што је трошак животног циклуса или
3. однос цене и квалитета, односно трошка и квалитета који се оцењује на основу елемената критеријума, укључујући квалитативне, еколошке и/или социјалне аспекте, повезане са предметом уговора о јавној набавци.

Наручилац приликом спровођења сваког конкретног поступка јавне набавке има слободу да бира врсту критеријума за доделу уговора који ће применити.

Међутим, од овог правила постоје одређени изузеци и то:

* Наручилац може да одреди елемент цене или трошка у виду унапред прописане цене или трошка, тако да се економски најповољнија понуда утврђује на основу критеријума за квалитет[[1]](#footnote-1).
* Приликом спровођења конкурентног дијалога и партнерства за иновације, наручилац може као критеријум за доделу уговора да користи само критеријум који се заснива на односу цене и квалитета.
* У случају доделе уговора о јавној набавци услуга развоја рачунарског програма, архитектонских услуга, инжењерских услуга, услуга превођења или саветодавних услуга, наручилац одређује економски најповољнију понуду на основу критеријума трошкова применом приступа трошковне ефикасности или на основу односа цене и квалитета, односно трошка и квалитета[[2]](#footnote-2).

Имајући у виду нова законска решења која су у примени од 01. јануара 2024. године, а која се односе на обавезну примену критеријума за доделу уговора који није заснован само на цени, у оквиру ове анализе дат је упоредни приказ података у вези са применом критеријума за доделу уговора, као показатељ промена у поступању наручилаца приликом спровођења поступака јавних набавки.

Поред наведеног, анализа садржи и примере добре праксе у вези са поступцима јавних набавки које су спровели наручиоци у Републици Србији, а у којима је критеријум за доделу уговора дефинисан на основу односа цене и квалитета.

# СТАТИСТИЧКИ ПОДАЦИ У ВЕЗИ СА ПРИМЕНОМ КРИТЕРИЈУМА ЗА ДОДЕЛУ УГОВОРА

У оквиру овог дела анализе приказани су статистички подаци у погледу примене критеријума за доделу уговора који није заснован само на цени[[3]](#footnote-3), за период од 2020. до 2024. године.[[4]](#footnote-4)

Статистички подаци приказани су по више различитих основа и то:

1. Према примени врсте критеријума за доделу уговора;
2. Према врсти предмета набавке;
3. Према врсти и делатности наручиоца;
4. Према CPV ознаци;
5. Према учешћу набавки услуга из члана 132. став 3. ЗЈН у односу на укупан број поступака јавних набавки у којима је примењен критеријум за доделу уговора који није заснован само на цени.
6. ***Примена врсте критеријума за доделу уговора***
7. **Примена критеријума за доделу уговора који није заснован само на цени према врсти предмета набавке**
8. **Примена критеријума за доделу уговора који није заснован само на цени према врсти и делатности наручиоца**

|  |
| --- |
| 2020. година |
| Врста наручиоца | **Делатност наручиоца** | **% ЕНП која није заснована само на цени** |
| Правна лица основана у циљу задовољавања потреба у општем интересу | Здравство | 20,98 |
| Правна лица основана у циљу задовољавања потреба у општем интересу | Стамбене и комуналне делатности | 7,37 |
| Органи аутономне покрајине или органи јединице локалне самоуправе | Опште јавне услуге | 4,91 |
| Социјална заштита | Министарство или други државни органи, укључујући њихове подручне или локалне јединице | 4,16 |
| Правна лица основана у циљу задовољавања потреба у општем интересу | Просвета | 2,46 |

|  |
| --- |
| 2021. година |
| Врста наручиоца | **Делатност наручиоца** | **% ЕНП која није заснована само на цени** |
| Правна лица основана у циљу задовољавања потреба у општем интересу | Здравство | 17,13 |
| Правна лица основана у циљу задовољавања потреба у општем интересу | Стамбене и комуналне делатности | 8,58 |
| Органи аутономне покрајине или органи јединице локалне самоуправе | Опште јавне услуге | 8,38 |
| Правна лица основана у циљу задовољавања потреба у општем интересу | Просвета | 3,94 |
| Министарство или други државни органи | Одбрана | 3,12 |

|  |
| --- |
| 2022. година |
| Врста наручиоца | **Делатност наручиоца** | **% ЕНП која није заснована само на цени** |
| Правна лица основана у циљу задовољавања потреба у општем интересу | Здравство | 27,22 |
| Органи аутономне покрајине или органи јединице локалне самоуправе | Опште јавне услуге | 9,47 |
| Правна лица основана у циљу задовољавања потреба у општем интересу | Стамбене и комуналне делатности | 8,32 |
| Секторски наручилац | Водоснабдевање | 4,74 |
| Правна лица основана у циљу задовољавања потреба у општем интересу | Просвета | 4,16 |

|  |
| --- |
| 2023. година |
| Врста наручиоца | **Делатност наручиоца** | **% ЕНП која није заснована само на цени** |
| Правна лица основана у циљу задовољавања потреба у општем интересу | Здравство | 23 |
| Органи аутономне покрајине или органи јединица локалне самоуправе | Опште јавне услуге | 9 |
| Правна лица основана у циљу задовољавања потреба у општем интересу | Стамбене и комуналне делатности | 7 |
| Секторски наручилац | Водоснабдевање | 6 |
| Секторски наручилац | Производња, пренос и дистрибуција гаса и топлотне енергије | 4 |

|  |
| --- |
| 2024. година |
| Врста наручиоца | **Делатност наручиоца** | **% ЕНП која није заснована само на цени** |
| Органи аутономне покрајине или органи јединице локалне самоуправе | Опште јавне услуге | 20,36 |
| Правна лица основана у циљу задовољавања потреба у општем интересу | Здравство | 13,46 |
| Правна лица основана у циљу задовољавања потреба у општем интересу | Стамбене и комуналне делатности | 4,51 |
| Правна лица основана у циљу задовољавања потреба у општем интересу | Просвета | 3,56 |
| Министарство или други државни органи | Одбрана | 2,85 |

На основу података који су наведени у оквиру тачке 3 закључује се да је критеријум за доделу уговора који није заснован само на цени највише заступљен код наручилаца који обављају делатност из области здравства. Затим следе наручиоци који обављају стамбену и комуналну делатност, наручиоци из области општих јавних услуга, док је нешто мањи проценат ове врсте критеријума за доделу уговора заступљен код наручилаца из области одбране, просвете и водоснабдевања.

Када је реч о 2024. години, подаци садржани у табели се односе на период закључно са 11. новембром 2024. године, тако да ће коначни подаци у вези са применом критеријума који није заснован само на цени бити доступни у годишњем извештају о јавним набавкама који припрема Канцеларија за јавне набавке.

1. **Примена критеријума за доделу уговора који није заснован само на цени према CPV ознаци**

|  |
| --- |
| Првих 5 предмета набавке по CPV ознаци - 2020. година |
| 50400000 - Услуге поправке и одржавања медицинске и прецизне опреме | 8,51% |
| 50421000 - Услуге поправке и одржавања медицинске опреме | 6,24% |
| 50000000 - Услуге одржавања и поправки | 3,40% |
| 09100000 – Горива | 2,84% |
| 09000000 - Нафтни деривати, гориво, електрична енергија и други извори енергије | 2,84% |

|  |
| --- |
| Првих 5 предмета набавке по CPV ознаци - 2021. година  |
| 50421000 - Услуге поправке и одржавања медицинске опреме | 10,31% |
| 09100000 – Горива | 4,52% |
| 64212000 - Услуге мобилне телефоније | 3,49% |
| 50000000 - Услуге одржавања и поправки | 3,16% |
| 50110000 - Услуге поправки и одржаванња моторних возила и припадајуће опреме | 2,83% |

|  |
| --- |
| Првих 5 предмета набавке по CPV ознаци - 2022. година |
| 50421000 - Услуге поправке и одржавања медицинске опреме | 9,74% |
| 09100000 – Горива | 4,16% |
| 64212000 - Услуге мобилне телефоније | 3,93% |
| 50000000 - Услуге одржавања и поправки | 3,31% |
| 50110000 - Услуге поправки и одржавања моторних возила и припадајуће опреме | 3,22% |

|  |
| --- |
| Првих 5 предмета набавке по CPV ознаци - 2023. година |
| 50421000 - Услуге поправке и одржавања медицинске опреме | 8,93% |
| 09100000 – Горива | 4,58% |
| 50000000 - Услуге одржавања и поправки | 3,41% |
| 64212000 - Услуге мобилне телефоније | 3,13% |
| 50110000 - Услуге поправки и одржавања моторних возила и припадајуће опреме | 2,34% |

|  |
| --- |
| Првих 5 предмета набавке по CPV ознаци - 2024. година |
| 71320000 - Услуге техничког пројектовања | 5,30% |
| 71242000 - Израда пројеката и нацрта, процена трошкова | 4,73% |
| 50421000 - Услуге поправке и одржавања медицинске опреме | 3,76% |
| 71250000 - Архитектонске, техничке и геодетске услуге | 3,25% |
| 09100000 – Горива | 2,97% |

1. **Учешће набавки услуга из члана 132. став 3. ЗЈН у односу на укупан број поступака јавних набавки у којима је примењен критеријум за доделу уговора који није заснован само на цени**
* У 2020. години од укупно 6% поступака јавних набавки у којима је примењен критеријум за доделу уговора који није заснован само на цени, 2,43% су представљале набавке услуга из члана 132. став 3. ЗЈН;
* У 2021. години од укупно 5% поступака јавних набавки у којима је примењен критеријум за доделу уговора који није заснован само на цени, 3,32% су представљале набавке услуга из члана 132. став 3. ЗЈН;
* У 2022. години од укупно 4% поступака јавних набавки у којима је примењен критеријум за доделу уговора који није заснован само на цени, 2,77% су представљале набавке услуга из члана 132. став 3. ЗЈН;
* У 2023. години од укупно 4,46% поступака јавних набавки у којима је примењен критеријум за доделу уговора који није заснован само на цени, 2,3% су представљале набавке услуга из члана 132. став 3. ЗЈН;
* У 2024. години од укупно 9,57% поступака јавних набавки у којима је примењен критеријум за доделу уговора који није заснован само на цени, 45% су представљале набавке услуга из члана 132. став 3. ЗЈН, Преосталих 55% чине предмети набавки за које наручиоци нису у обавези да примене критеријум који није заснован само на цени. Графички приказ ових предмета набавки дат је у наставку.

# 3. ПРИМЕРИ ДОБРЕ ПРАКСЕ

У наставку ове анализе представљени су примери добре праксе примене критеријума за доделу уговора који није заснован само на цени.[[5]](#footnote-5)

Реч је о следећим предметима набавки:

**3.1. Саветодавне и правне услуге у области корпоративног управљања**

**3.2. Услуга вештачења**

**3.4. Гориво за моторна возила**

**3.3. Услуга техничке контроле техничке документације**

**3.6. Услуге превођења стручне литературе и ауторских текстова**

**3.5. Услуге геодетских снимања**

## 3.1. САВЕТОДАВНЕ И ПРАВНЕ УСЛУГЕ У

##  ОБЛАСТИ КОРПОРАТИВНОГ УПРАВЉАЊА

* *Уопштено о предмету јавне набавке:*

 Предмет јавне набавке представља пружање подршке у спровођењу процеса промене организационе структуре наручиоца (енергетски сектор).

 Активности према пројектном задатку су следеће:

* Подршка у изради плана активности на имплементацији усвојених предлога аката о унутрашњој организацији и систематизацији послова;
* Подршка у изради плана активности на имплементацији усвојеног предлога методологије вредновања радних места код наручиоца;
* Анализа достављених подлога за измену предлога аката и давање мишљења и смерница о потребним усаглашавањима у предлозима аката;
* Ажурирање усвојених предлога аката о унутрашњој организацији и систематизацији послова у складу са актуелним организационим потребама (статусне промене, промене циљне организационе структуре у појединим сегментима организације);
* Усаглашавање усвојених предлога аката о унутрашњој организацији и систематизацији послова у складу са претходно наведеним променама;
* Усаглашавање усвојених предлога методологије вредновања радних места са претходно наведеним променама.
* *Критеријуми за избор привредног субјекта*

 У оквиру критеријума за избор привредног субјекта – образовне и стручне квалификације (члан 117. ЗЈН), наручилац је предвидео да понуђач има радно ангажованог, по било ком основу у складу са одредбама закона којим се уређују права, обавезе и одговорности из радног односа, најмање 5 дипломираних правника (1 руководилац пројекта и 4 члана пројектног тима).

* *Критеријуми за доделу уговора*

 У предметној јавној набавци наручилац ће уговор доделити применом критеријума економски најповољнија понуда који је заснован на следећим критеријумима:

|  |  |
| --- | --- |
| Цена (Ц) | Макс. 70 пондера |
| Искуство пројектног тима (И) | Макс. 30 пондера |

**Цена (Ц)**

 Максимални број пондера добија најнижа понуђена вредност, док се остале понуђене вредности бодују у односу на најнижу вредност, по следећој формули:

**Ц = МинЦ/П x 70\***

*\*(Ц = број пондера цене, МинЦ = цена најниже понуде, П = понуђена цена)*

**Искуство пројектног тима (И)**

 Код овог критеријума пондерисање ће се вршити на основу квалификација пројектног тима који ће бити ангажован на реализацији уговора (руководиоца пројекта и чланова пројектног тима).

 Оцењивање ће се вршити по следећој формули:

|  |
| --- |
| РУКОВОДИЛАЦ ПРОЈЕКТА |
| И1 - Године искуства руководиоца пројекта | **Број пондера** |
| Без искуства у консалтингу у енергетском сектору | 0 пондера |
| Од 1 до 3 године искуства у консалтингу у енергетском сектору | 2 пондера |
| Од 4 до 6 година искуства у консалтингу у енергетском сектору | 6 пондера |
| Од 7 до 9 година искуства у консалтингу у енергетском сектору | 8 пондера |
| 10 и више година искуства у консалтингу у енергетском сектору | 10 пондера |
| Максималан број пондера И1 | **10 пондера** |
| И2 – Број пројеката руководиоца пројекта | **Број пондера** |
| Без искуства у вођењу пројеката прилагођавања људских ресурса променама модела и организације пословања привредног друштва са више од хиљаду запослених | 0 пондера |
| Водио 1 - 2 пројекта прилагођавања људских ресурса променама модела и организације пословања привредног друштва са више од хиљаду запослених | 2 пондера |
| Водио 3 - 5 пројеката прилагођавања људских ресурса променама модела и организације пословања привредног друштва са више од хиљаду запослених | 6 пондера |
| Водио 6 - 9 пројеката прилагођавања људских ресурса променама модела и организације пословања привредног друштва са више од хиљаду запослених | 8 пондера |
| Водио 10 и више пројеката прилагођавања људских ресурса променама модела и организације пословања привредног друштва са више од хиљаду запослених | 10 пондера |
| Максималан број пондера И2 | **10 пондера** |
| ОСТАЛИ ЧЛАНОВИ ПРОЈЕКТНОГ ТИМА |
| И3 – Искуство осталих чланова пројектног тима | **Број пондера** |
| 1 члан пројектног тима са минимум 2 године искуства у консалтингу у енергетском сектору | 2 пондера |
| 2 члана пројектног тима са минимум 2 године искуства у консалтингу у енергетском сектору | 6 пондера |
| 3 члана пројектног тима са минимум 2 године искуства у консалтингу у енергетском сектору | 8 пондера |
| 4 члана пројектног тима са минимум 2 године искуства у консалтингу у енергетском сектору | 10 пондера |
| Максималан број пондера И3 | **10 пондера** |
| Максималан број пондера за критеријум И (И1+И2+И3) | **30 ПОНДЕРА** |

**Укупан број пондера рачуна се према формули:**

**ЕНП = Ц + И**

|  |
| --- |
| **Начин доказивања овог критеријума:**У циљу оцењивања понуда по основу овог критеријума, понуђачи, поред тога што у обрасцу понуде наводе име и презиме радно ангажованог лица, као и податак да ли лице има тражено искуство, уз понуду достављају уговор о радном ангажовању лица, као и доказе којима се потврђује тражено искуство у оквиру критеријума за доделу уговора (на пример, потврде послодавца о стеченом искуству и др). |

## 3.2. УСЛУГА ВЕШТАЧЕЊА

* *Уопштено о предмету набавке:*

 Предмет јавне набавке представља обављање вештачења на територији Републике Србије према правилима струке и према захтеву наручиоца и израда стручних налаза, мишљења и изјашњења за потребе наручиоца из области архитектуре, грађевинске, електротехничке, геодетске, пољопривредне, шумарске, машинске, цаобпаћајне, економско-финансијске струке.

 Услуга обухвата:

* израду стручних налаза и мишљења и изјашњења на основу документације и списа предмета без изласка на терен;
* израду стручних изјашњења налаза и мишљења са изласком на терен од 50 до 150 километара;
* израду стручних изјашњења налаза и мишљења са изласком на терен преко 150 километара;
* иэраду више налаза и мишљења по једном изласку на терен од 50 до 150 км;
* израду више налаза и мишљења по једном изласку на терен преко 150 км;
* допунска изјашњења, односно допуне налаза и мишљења;
* излазак на суд ради усменог изјашњења и давања мишљења.

 Извршилац се обавезује да изради стручне налазе, мишљења и изјашњења, у року од највише 5 дана од дана писаног налога наручиоца, уколико се исти израђује на основу документације и списа предмета без изласка на терен, односно највише у року од 15 дана уколико се излази на терен.

 Место извршења услуге: територија Републике Србије.

* *Критеријуми за доделу уговора*

 У предметној јавној набавци наручилац ће уговор доделити применом критеријума економски најповољнија понуда који је заснован на следећим критеријумима:

|  |  |
| --- | --- |
| Цена (Ц) | Макс. 90 пондера |
| Рок за израду стручних налаза, мишљења и изјашњења, са изласком на терен (Р) | Макс. 10 пондера |

**Цена (Ц)**

 Максимални број пондера добија најнижа понуђена вредност, док се остале понуђене вредности бодују у односу на најнижу вредност, по следећој формули:

**Ц = МинЦ/П x 90\***

*\*(Ц = број пондера цене, МинЦ = цена најниже понуде, П = понуђена цена)*

**Рок за израду стручних налаза, мишљења и изјашњења, са изласком на терен (Р)**

 Код овог критеријума наручилац даје предност оној понуди у којој је предвиђен краћи рок за израду стручних налаза, мишљења и изјашњења, са изласком на терен. Као минималну вредност наручилац је предвидео 5 дана, док максимална вредност износи 15 дана од давања налога наручиоца.

 Оцењивање ће се вршити по следећој формули:

|  |
| --- |
| Рок за израду стручних налаза, мишљења и изјашњења, са изласком на терен |
| Број дана | **Број пондера** |
| 5 – 6 дана | 10 пондера |
| 7 – 8 дана | 6 пондера |
| 9 – 11 дана | 4 пондера |
| 12 – 14 дана | 2 пондера |
| 15 дана | 0 пондера |
| Максималан број пондера за критеријум Р | **10 пондера** |

**Укупан број пондера рачуна се према формули:**

**ЕНП = Ц + Р**

|  |
| --- |
| **Начин доказивања овог критеријума:**У циљу оцењивања понуда по основу овог критеријума, понуђачи су у обавези да уз понуду доставе изјаву у којој ће навести време потребно за израду стручних анализа, мишљења и изјашњења са изласком на терен. |

## 3.3. УСЛУГА ТЕХНИЧКЕ КОНТРОЛЕ

## ТЕХНИЧКЕ ДОКУМЕНТАЦИЈЕ

* *Уопштено о предмету набавке:*

 Обавеза извршиоца је да за потребе наручиоца изврши техничку контролу пројеката ПГД за 10 објеката наручиоца.

 Извршилац је у обавези да предметну услугу изврши сагласно Закону о планирању и изградњи („Службени гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 – др. закон и 9/20, 52/2021 и 62/2023), важећим Правилником о садржини, начину и поступку израде и вршења контроле техничке документације према класи и намени објекта („Службени гласник РС“, број 96/2023) и Правилником о поступку спровођења обједињене процедуре електронским путем („Службени гласник РС", број 96/2023) и свим важећим прописима за ову врсту посла.

 Рок извршења за сваку позицију из Обрасца структуре понуђене цене је 15 дана од писаног позива наручиоца. Укупним роком за извршење по појединачном делу из обрасца структуре је обухваћен рок за доставу прелиминарног извештаја Техничке контроле (максимално 10 календарских дана од дана увођења извршиоца у посао) и рок за доставу коначног извештаја Техничке контроле и оверу техничке документације (максимално 5 календарских дана од дана доставе техничке документације у којој је поступљено по примедбама Техничке контроле).

 Извршилац је обавезан да достави два примерка у папирној верзији прелиминарног извештаја (извештај који потписују пројектанти са одговарајућим лиценцама који су обавили техничку контролу појединачних делова пројекта). Коначни извештај потписује заступник правног лица, односно предузетник.

* *Критеријуми за избор привредног субјекта*

 У оквиру критеријума за избор привредног субјекта – образовне и стручне квалификације (члан 117. ЗЈН), наручилац је предвидео да понуђач има радно ангажованог, по било ком основу у складу са одредбама закона којим се уређују права, обавезе и одговорности из радног односа, најмање:

* једног дипломираног инжењера архитектуре, са лиценцом 300 (321А),
* једног дипломираног инжењера грађевине, са лиценцом 310 (341И),
* једног дипломираног инжењера машинства, са лиценцом 330 (361И),
* једног дипломираног инжењера електротехнике, са лиценцом 350 (351И).
* *Критеријуми за доделу уговора*

 У предметној јавној набавци наручилац ће уговор доделити применом критеријума економски најповољнија понуда који је заснован на следећим критеријумима:

|  |  |
| --- | --- |
| Цена (Ц) | Макс. 80 пондера |
| Квалификације радно ангажованог лица (К) | Макс. 20 пондера |

**Цена**

 Максимални број пондера добија најнижа понуђена вредност, док се остале понуђене вредности бодују у односу на најнижу вредност, по следећој формули:

**Ц = МинЦ/П x 80\***

*\*(Ц = број пондера цене, МинЦ = цена најниже понуде, П = понуђена цена)*

**Квалификације радно ангажованог лица (К)**

 Код овог критеријума пондерисаће се искуство радно ангажованог лица са лиценцом број 300 (321А) које ће бити ангажовано за извршење уговора и које је у својству одговорног пројектанта израдило Пројекат за грађевинску дозволу за изградњу објекта високоградње или вршило техничку контролу Пројекта за грађевинску дозволу за изградњу објекта високоградње.

 Оцењивање ће се вршити по следећој формули:

|  |
| --- |
| Квалификације радно ангажованог лица |
| Број израђених пројеката/извршених техничких контрола | **Број пондера** |
| 0 израђених пројеката/извршених техничких контрола | 0 пондера |
| 1 - 3 израђених пројеката/извршених техничких контрола | 3 пондера |
| 4 – 6 израђених пројеката/извршених техничких контрола | 6 пондера |
| 7 – 9 израђених пројеката/извршених техничких контрола | 10 пондера |
| 10 - 12 израђених пројеката/извршених техничких контрола | 15 пондера |
| 13 и више израђених пројеката/извршених техничких контрола | 20 пондера |
| Максималан број пондера за критеријум К | **20 пондера** |

**Укупан број пондера рачуна се према формули:**

**ЕНП = Ц + К**

|  |
| --- |
| **Начин доказивања овог критеријума:**У циљу оцењивања понуда по основу овог критеријума, понуђачи, поред тога што у обрасцу понуде наводе име и презиме радно ангажованог лица, као и податак да ли лице има тражено искуство, уз понуду достављају уговор о радном ангажовању лица, као и доказе којима се потврђује тражено искуство у оквиру критеријума за доделу уговора (на пример, потврде послодавца о стеченом искуству и др). |

## 3.4. ГОРИВО ЗА МОТОРНА ВОЗИЛА

* *Уопштено о предмету набавке:*

 Предмет јавне набавке представља куповина горива за моторна возила и то Евро дизел гориво и Премиум БМБ 95.

 Конкурсном документацијом је предвиђено да понуђено гориво за моторна возила мора да задовољава стандарде квалитета према важећем Правилнику о техничким и другим захтевима за течна горива нафтног порекла и СРПС стандарде на које се Правилник позива.

 Испорука предметног добра врши се сукцесивно, према потребама наручиоца, путем евиденционих картица на бензинским станицама понуђача на територији Републике Србије.

 Евиденциона картица представља средство евидентирања купопродајних трансакција горива које врши наручилац.

 Наручивање и преузимање картица од понуђача вршиће се на основу писаног захтева наручиоца, који садржи врсту возила за које ће бити издата картица.

 Уношење ПИН-а је обавезан елемент за коришћење и заштиту евиденционе картице.

 Продавац издаје картицу у року не дужем од 7 радних дана од дана писаног захтева наручиоца. Трошкове издавања картице сноси Продавац.

 Евиденционе картице ће се издавати на регистарски број возила.

* *Критеријуми за доделу уговора*

 У предметној јавној набавци наручилац ће уговор доделити применом критеријума економски најповољнија понуда који је заснован на следећим критеријумима:

|  |  |
| --- | --- |
| Цена (Ц) | Макс. 70 пондера |
| Распрострањеност мреже (РМ) | Макс. 30 пондера |

**Цена**

 Максимални број пондера добија најнижа понуђена вредност, док се остале понуђене вредности бодују у односу на најнижу вредност, по следећој формули:

**Ц = МинЦ/П x 70\***

*\*(Ц = број пондера цене, МинЦ = цена најниже понуде, П = понуђена цена)*

**Распрострањеност мреже (РМ)**

 Код овог критеријума наручилац даје предност понуђачу са понуђеним највећим бројем бензининских станица на територији Републике Србије, оспособљених за продају горива за моторна возила путем евиденционих картица.

 Оцењивање ће се вршити по следећој формули:

**РМ = П/МаксП х 30\***

*\*(РМ – број пондера критеријума, П = понуђена вредност за критеријум, МаксП = највећа понуђана вредност за критеријум)*

**Укупан број пондера рачуна се према формули:**

**ЕНП = Ц + РМ**

|  |
| --- |
| **Начин доказивања овог критеријума:**У циљу оцењивања понуда по основу овог критеријума, понуђачи су у обавези да уз понуду доставе списак пумпних станица, који садржи адресе на којима се станице налазе. |

## 3.5. УСЛУГЕ ГЕОДЕТСКИХ СНИМАЊА

* *Уопштено о предмету набавке:*

 Наручилац спроводи поступак у циљу набавке геодетске услуге потребне за израду урбанистичко планске документације, пројектовање и извођење објеката и спровођење промена у катастарском операту.

 Услуга обухвата следеће:

1. *Катастарско-топографски план са овером овлашћене организације:*
* Израда катастарско-топографског плана.
* Израда топографских и ситуационих планова без података РГЗ-а о парцелама.
1. *Геодетску документацију за послове озакоњења објеката:*
* Снимање изведеног стања објекта површине основе до 100 м2 бруто површине и уцртавање у катастарски план.
* Снимање изведеног стања објекта површине основе до 300 м2 бруто површине и уцртавање у катастарски план.
* Снимање изведеног стања објекта површине основе преко 300м2 бруто површине основе и уцртавање у катастарски план.
1. *Геодетску документацију за потребе формирања грађевинске парцеле:*
* Геодетско обележавање парцела и израда геодетског елабората за потребе формирања грађевинске парцеле.
* Геодетско обележавање парцела и израда пројекта парцелације/препарцелације за потребе формирања грађевинске парцеле.
* *Критеријуми за избор привредног субјекта*

 У оквиру критеријума за избор привредног субјекта – образовне и стручне квалификације (члан 117. ЗЈН), наручилац је предвидео да понуђач има радно ангажованог, по било ком основу у складу са одредбама закона којим се уређују права, обавезе и одговорности из радног односа, најмање:

* Једно лице архитектонске струке са геодетском лиценцом првог реда
* Једно лице са лиценцом инжењерске коморе ГеП 08-01 (стара ознака 372) - Одговорни пројектант геодетских пројеката
* Једно лице са лиценцом инжењерске коморе ГеИ 08-01.1 (стара ознака 471) - Одговорни извођач геодетских радова
* Једно лице лице архитектонске струке са важећом лиценцом УП 02 (стара ознака 200) - Лиценцирани архитекта урбаниста
* *Критеријуми за доделу уговора*

 У предметној јавној набавци наручилац ће уговор доделити применом критеријума економски најповољнија понуда који је заснован на следећим критеријумима:

|  |  |
| --- | --- |
| Цена (Ц) | Макс. 60 пондера |
| Квалификације кључног особља (КВ) | Макс. 40 пондера |

**Цена (Ц)**

 Максимални број пондера добија најнижа понуђена вредност, док се остале понуђене вредности бодују у односу на најнижу вредност, по следећој формули:

**Ц = МинЦ/П x 60\***

*\*(Ц = број пондера цене, МинЦ = цена најниже понуде, П = понуђена цена)*

**Квалификације кључног особља (КВ)**

 Код овог критеријума пондерисаће се године искуства радно ангажованих лица са траженим квалификацијама (лиценцама), а која ће бити ангажована на реализацији уговора.

Оцењивање ће се вршити по следећој формули:

|  |  |
| --- | --- |
| Квалификације кључног особља | Године радног искуства |
| без искуства | 1-5 год. | 6-10 год. | више од 10 год. |
| број пондера | број пондера | број пондера | број пондера |
| Лице геодетске струке са геодетском лиценцом првог реда – КВ1 | 0 | 3 | 6 | 10 |
| Максималан број пондера КВ1 | **10 пондера** |
| Лице са лиценцом инжењерске коморе ГеП 08-01 (стара ознака 372) – КВ2 | 0 | 3 | 6 | 10 |
| Максималан број пондера КВ2 | **10 пондера** |
| Лице са лиценцом инжењерске коморе ГеИ 08-01.1 (стара ознака 471) – КВ3 | 0 | 3 | 6 | 10 |
| Максималан број пондера КВ3 | **10 пондера** |
| Лице архитектонске струке, са важећом лиценцом УП 02 (стара ознака 200) – КВ4 | 0 | 3 | 6 | 10 |
| Максималан број пондера КВ4 | **10 пондера** |
| Максималан број пондера за критеријум КВ (КВ1+КВ2+КВ3+КВ4) | **40 пондера** |

**Укупан број пондера рачуна се према формули:**

**ЕНП = Ц + КВ**

|  |
| --- |
| **Начин доказивања овог критеријума:**У циљу оцењивања понуда по основу овог критеријума, понуђачи, поред тога што у обрасцу понуде наводе име и презиме радно ангажованог лица, уз понуду достављају уговор о радном ангажовању лица код понуђача, као и доказе којима потврђују тражено искуство у оквиру критеријума за доделу уговора (на пример, потврде послодавца о стеченом искуству и др). |

## УСЛУГЕ ПРЕВОЂЕЊА СТРУЧНЕ ЛИТЕРАТУРЕ И АУТОРСКИХ ТЕКСТОВА

* *Уопштено о предмету набавке:*

Предметна јавна набавка подразумева услуге писаног превођења са страног језика на српски језик и са српског језика на страни језик за потребе званичне кореспонденције наручиоца са иностраним партнерима и организацијама.

 Услуге превођења врше се за енглески, немачки и француски језик.

Услуге се пружају сукцесивно, према потребама наручиоца. За сваку конкретну услугу, наручилац издаје наруџбеницу коју пружаоцу услуге доставља електронским путем или путем поште. Уз наруџбеницу, наручилац пружаоцу услуге доставља документ/е који/е је потребно превести. Пружалац услуга се обавезује да предметне услуге изврши у складу са издатом наруџбеницом и у року одређеном у наруџбеници.

Пружалац услуге је одговоран за квалитет и дужан је да по обављеном преводу преведени текст прегледа и провери да ли превод у потпуности одговара оригиналу текста, као и то да ли су испуњени уговорени захтеви квалитета.

Текст мора бити лекторисан.

Квалитет превода мора бити такав да се може користити у облику у ком је испоручен без додатног форматирања, ревизије, провере и/или исправке од стране наручиоца.

* *Критеријуми за избор привредног субјекта*

 У оквиру критеријума за избор привредног субјекта – образовне и стручне квалификације (члан 117. ЗЈН), наручилац је предвидео да понуђач има у радном односу или по другом уговорном односу у складу са Законом о раду, најмање:

* 3 преводиоца за писано превођење са енглеског на српски језик и обрнуто
* 3 преводиоца за писано превођење са немачког на српски језик и обрнуто
* 3 преводиоца за писано превођење са француског на српски језик и обрнуто
* *Критеријуми за доделу уговора*

 У предметној јавној набавци наручилац ће уговор доделити применом критеријума економски најповољнија понуда који је заснован на следећим критеријумима:

|  |  |
| --- | --- |
| Цена (Ц) | Макс. 70 пондера |
| Квалитет радно ангажованих (К) | Макс. 30 пондера |

**Цена**

 Максимални број пондера добија најнижа понуђена вредност, док се остале понуђене вредности бодују у односу на најнижу вредност, по следећој формули:

**Ц = МинЦ/П x 70\***

*\*(Ц = број пондера цене, МинЦ = цена најниже понуде, П = понуђена цена)*

**Квалитет радно ангажованих (К)**

 Код овог критеријума наручилац вреднује искуство лица која су наведена у оквиру критеријума за избор привредног субјекта, и то искуство у превођењу научно-истраживачких текстова из области историје уметности, археологије, етнологије, конзервације и рестаурације.

 Пондерисање се врши на начин да се одређени број пондера додељује у зависности од тога колико преводилаца, који ће бити ангажовани на извршењу услуга, има искуство у наведеној области.

Оцењивање ће се вршити по следећој формули:

|  |
| --- |
| Квалитет радно ангажованих |
| Број ангажованих преводилаца са искуством у превођењу научно-истраживачких текстова из тражене области – ЕНГЛЕСКИ ЈЕЗИК (К1) | Број пондера |
| 0 преводилаца | 0 пондера |
| 1 преводилац | 4 пондера |
| 2 преводиоца | 6 пондера |
| 3 преводиоца | 10 пондера |
| Максималан број пондера К1 | **10 пондера** |
| Број ангажованих преводилаца са искуством у превођењу научно-истраживачких текстова из тражене области – НЕМАЧКИ ЈЕЗИК (К2) | **Број пондера** |
| 0 преводилаца | 0 пондера |
| 1 преводилац | 4 пондера |
| 2 преводиоца | 6 пондера |
| 3 преводиоца | 10 пондера |
| Максималан број пондера К2 | **10 пондера** |
| Број ангажованих преводилаца са искуством у превођењу научно-истраживачких текстова из тражене области – ФРАНЦУСКИ ЈЕЗИК (К3) | **Број пондера** |
| 0 преводилаца | 0 пондера |
| 1 преводилац | 4 пондера |
| 2 преводиоца | 6 пондера |
| 3 преводиоца | 10 пондера |
| Максималан број пондера К3 | **10 пондера** |
| Максималан број пондера за критеријум К (К1+К2+К3) | **30 пондера** |

**Укупан број пондера рачуна се према формули:**

**ЕНП = Ц + К**

|  |
| --- |
| **Начин доказивања овог критеријума:**У циљу оцењивања понуда по основу овог критеријума, понуђачи, поред тога што у обрасцу понуде наводе име и презиме радно ангажованог лица, као и податак да ли лице има тражено искуство, уз понуду достављају уговор о радном ангажовању лица код понуђача, као и доказе којима се потврђују тражене квалификације у оквиру критеријума за доделу уговора (на пример, потврде послодавца о стеченом искуству и др) |

# ЗАКЉУЧАК

Закон о изменама и допунама Закона о јавним набавкама („Службени гласник РС“, број 92/23), који је у примени од 01. јануара 2024. године, прописао је одређене нове обавезе којих наручиоци треба да се придржавају приликом спровођења поступака јавних набавки.

Тако је чланом 132. став 3. ЗЈН прописано да наручиоци, када спроводе поступак јавне набавке за тачно одређене услуге, више неће моћи да користе цену као једини критеријум за доделу уговора, већ морају узети у обзир и критеријум квалитета, односно критеријум трошкова применом приступа трошковне ефикасности.

На основу статистичких података који су приказани у овој анализи закључује се да је наведено законско решење већ у првој години своје примене допринело знатном повећању броја поступака у којима цена није једини критеријум.

Такође, на основу података објављених на Порталу јавних набавки може се закључити да наручиоци и за неке друге предмете набавки (не само за оне за које су у обавези, из члана 132. став 3. ЗЈН) дефинишу критеријум за доделу уговора узимајући у обзир критеријум квалитета (примера ради, услуге поправке и одржавања медицинске опреме, одржавање моторних возила, горива и др).

Канцеларија за јавне набавке, у циљу пружања стручне помоћи наручиоцима, припремила је и на својој интернет страници објавила моделе конкурсних документација у којима су приказани примери критеријума за доделу уговора који није заснован само на цени.[[6]](#footnote-6)

С тим у вези, може се очекивати да ће исто допринети даљем побољшању статистичких података када је реч о примени врсте критеријума за доделу уговора.

Оно о чему сваки наручилац мора водити рачуна приликом дефинисања критеријума за доделу уговора који није заснован на цени је следеће:

* Начело транспарентности. Наведено подразумева да критеријуми за доделу уговора морају бити унапред одређени у конкурсној документацији и наручилац, приликом оцене понуда, може применти само тако одређене критеријуме;
* Начело забране дискриминације и ограничавања конкуренције. Наведено подразумева да је наручилац дужан да омогући што је могуће већу конкуренцију и да не може онемогућавати било којег привредног субјекта да учествује у поступку јавне набавке коришћењем дискриминаторских критеријума за доделу уговора;
* Дефинисани критеријуми за доделу уговора морају бити у вези са предметом јавне набавке и морају бити описани и вредновани;
* Наручилац детаљно мора да истражи тржиште пре него што дефинише критеријуме за доделу уговора.
1. *Ова могућност прописана је чланом 132. став 2. ЗЈН и иста подразумева да је наручилац у документацији о набавци већ одредио цену или трошак, а да ће избор економски најповољније понуде извршити само на основу критеријума који се заснива на квалитету.* [↑](#footnote-ref-1)
2. *Реч је о законској обавези која је прописана Законом о изменама и допунама Закона о јавним набавкама („Службени гласник РС“, број 92/23) који је у примени од 01. јануара 2024. године* [↑](#footnote-ref-2)
3. *Приказ статистичких података дат је на основу података о поступцима јавних набавки који су спроведени на Порталу јавних набавки, као и на основу годишњих извештаја о јавним набавкама које је припремила Канцеларија за јавне набавке*  [↑](#footnote-ref-3)
4. *Подаци за 2024. годину односе се на период закључно са 11. новембром 2024. године* [↑](#footnote-ref-4)
5. *Подаци о предметним поступцима јавних набавки преузети су са Портала јавних набавки* [*https://jnportal.ujn.gov.rs/*](https://jnportal.ujn.gov.rs/) [↑](#footnote-ref-5)
6. *Моделима конкурсних документација можете приступити путем линка: https://www.ujn.gov.rs/?page\_id=1195* [↑](#footnote-ref-6)